Tags: carn, carns, cols, cuina, gastronomia, gastronomy, oli, patata, patates, pebre, porc, recepta, sal, trinxat, verdura\n. @KonigRestaurant i el seu gelat d'avellana a l'antiga\nFa anys que anem al König, des que vaig freqüentar més la ciutat de Girona :)\nEm varen aconsellar les seves famoses "patates braves" i la veritat és que des del primer dia que em van encantar! Per mi són unes de les més bones que mai he tastat. Són rossetes i cruixents, unes vegades més que altres. Diuen que la salsa és la mateixa per a tots els Königs que hi ha i la recepta, com no, és secreta.\nPublicat per Lídia a 12:23:00 1 comentario:\nTags: bacon, barbacoa, braves, carn, carns, formatge, gelat, Girona, hamburguesa, pa, patata, patates


Carnestoltes amb la famosa comèdia “Volvió una noche” al Teatre Principal d'Alacant - LOBLANC\nCarnestoltes amb la famosa comèdia “Volvió una noche” al Teatre Principal d’Alacant\nPer a Carnestoltes 2020 el Teatre Principal ha preparat una sorpresa per als assistents de les funcions del dissabte 22.\nEn la funció KIDS&STORIES «THE WOLF AND THE SEVEN KIDS» a les 12h, els espectadors que vinguen disfressats entraran en el sorteig de 2 entrades per a KIDS&STORIES “CINDERELLA” del dissabte 29 de febrer.\nA més, els assistents a l’obra “Volvió una noche” que es disfressen per a l’ocasió el dissabte a les 20h entraran en el sorteig de 2 entrades per a “La força de l’afecte” el dijous 26 de març.\nInstruccions per a participar i bases del sorteig en les nostres xarxes socials o consultant la nostra web www.teatroprincipaldealicante.com\nLa comèdia “Volvió una noche” d’Eduardo Rovner, protagonitzada per Beatriz Carvajal i Carlos Santos sota direcció de César Oliva, estarà en el Teatre Principal d’Alacant aquest cap de setmana. Es realitzaran dues funcions, una el dissabte 22 a les 20h i una altra el diumenge 23 a les 18h. El repartiment el completen Daniel Ortiz, Berta Hernández, Pedro Segura i Mónica Gracia.\nPer a presentar l’obra han assistit a la roda de premsa Pedro Segura, actor i productor de Bonjourmonamour; l’actor Carlos Santos, que interpreta al protagonista Manuel; María Dolores Padilla, subdirectora del Teatre Principal d’Alacant i César Oliva, director de l’espectacle.\nL’actor Carlos Santos, guanyador d’un Goya pel seu paper en “L’Home de les Mil Cares” que actualment acaba d’estrenar el Crack Zero interpretant el personatge mític de Germán Areta sota la direcció del gran José Luis Garci. Tots recordem el seu personatge en Els Homes de Paco, Povedilla.\nL’obra tracta d’una mare que reviu quan el seu fill, que té per costum visitar-la cada diumenge en el cementeri per a explicar-li el seu dia a dia li anuncia que va casar-se immediatament i ella sorgeix indignada de la sepultura perquè vol conéixer a la núvia per a autoritzar o no les noces.\n“Volvió una noche” és una comèdia de situació que ens submergeix en la imaginativa trobada entre una mare morta i el seu fill per a realçar l’excessiu control dels pares, que tracten de dirigir la vida dels seus fills, fins i tot des de la tomba.\nAnteriorEntrades gratuïtes per a l’obra de teatre “Elisa i Marcela”, que es representarà el dissabte, 14 de març, en el Teatre Municipal de Torrevella\nSiguienteEntradas gratuitas para la obra de teatro “Elisa y Marcela”, que se representará el sábado, 14 de marzo, en el Teatro Municipal de Torrevieja\nCicle Negroni i Criminal: Mariano Sánchez Soler


"La boxa t’aporta un bon estat físic i mental”\nLa Beli practica boxa perquè li agraden els esports de contacte. FOTO: Redacció\nEntrevistem a persones que entrenen en el Club Boxeo Vega de Rubí\nper Núria Hueso Rubí. 02 d’octubre de 2019 18:16\nLa boxa no entén d’edat, gènere ni condició física. Entrenar-se tampoc significa preparar-se per haver de competir. Tot és posar-s’hi i fer-se addicte a un esport amb el qual s’aconsegueix plenitud física, però sobretot mental. De fet, és considerat un dels esports més complets, ja que la seva pràctica aeròbica enforteix els músculs i millora la flexibilitat, la resistència i l’agilitat.\nI si no que li diguin al Gregorio. Amb 70 anys ha reprès aquest esport després que el metge li recomanés practicar exercici físic. “Com estic jubilat vinc a entrenar, normalment, de dilluns a divendres”, ens explica, mentre li cau la suor.\nEn Gregorio va tenir el seu primer contacte amb la boxa quan tenia 30 anys i va arribar a competir com amateur. Actualment té una pròtesi a les cames però això no li impedeix exercitar-se dur amb el sac i els companys de classe.\nLa Bea és una jove que tenia ganes de posar-se en forma i des del maig d’aquest any també practica boxa a Rubí. “Ho vaig provar i em va encantar. Em sento en forma però a nivell mental és on més noto la diferència”. Per ella la boxa és una manera de mantenir la salut física i mental, l’ajuda a relaxar-se i alliberar-se de l’estrès. “A més et sents forta, i potser no estic tan en forma com m’agradaria, però et dóna empoderament i seguretat”.\nLa Beli, d'Isabel, té 37 anys i practica futbol americà. També porta poc més dos mesos entrenant boxa perquè li agraden els esports de contacte. “La boxa t’aporta un bon estat físic i mental, com si fossis al gimnàs però sense haver de fer màquines i, a més, descarrego molt”.\nMoltes persones que practiquen boxa coincideixen en el fet que acaba convertint-se en un esport gairebé addictiu. “Comences a venir i després ho necessites diàriament”, assegura la Beli, que entrena tres dies a la setmana.\nVíctor Vega, un boxejador rubinenc en categoria wèlter\nEls cervells del Club Boxeo Vega són la parella formada per la Mari Romero i el Víctor Vega, que van obrir el centre situat al carrer Dant de Rubí ara fa prop d’un any. El rubinenc va donar el salt de boxejador amateur a professional fa uns mesos, i ara es prepara per competir el 23 de novembre a França, en la categoria wèlter.\nVetllada solidària de de boxa femenina\nAquest dissabte 5 d’octubre tindrà lloc una vetllada solidària de boxa femenina a Rubí en contra de l’Alzheimer, del qual us informarem pròximament.\nRubí esport rubinenc boxa víctor vega


Societat Catalana de Fotògrafs de Natura: Cursos i Viatges\nVIATGE FOTOGRÀFIC AL RIF\nEl Company Tato Rosés fa un viatge al RIF MARROQUÍ del 8 al 12 d'AGOST.\nEs per una ONG que reinverteix en les poblacions locals i ell no cobra honoraris.\nEs una escapada de cinc dies que comença amb aires mediterranis de Tetuan i acaba en les muralles atlàntiques d'Assilah, passant per Chefchauen, l'anomenada perla blava, enclavada en les muntanyes. A l'endinsar-se al cor del Rif rural i tradicional, lluny de les zones més turístiques, ens aproparem a la cultura i els costums rifenyes, descobrint la vida local, coneixent el seu art i assaborint la seva rica gastronomia. Faran fotografia de paisatge, de natura, de tipus social, tant urbana com rural, etnogràfica, de reportatge, street-photo, retrat ...\nAquí trobareu tots els detalls: http://australphoto.com/viajes/marruecos/\nCom que el Tato està fora de viatge fins el 15 de juliol, i el termini per a apuntar-se acaba el 10, si algú està interessat, que truqui al 636 216 898 perque ell no podrà atendre el telèfon\nVIATGES FOTOGRÀFICS A “EL VISOR”\nEl dimarts de la setmana que ve, 5 de juny, a les 19:30 uns companys faran la presentació d’uns viatges fotogràfics. Serà a EL VISOR, espai fotogràfic: c/ Indústria, 68, de Barcelona, prop de la Sagrada Família: http://elvisorbcn.com/presentacio-dels-viatges-india-islandia-kruger-rif-marroqui/\nPrimer parlarà Eva Parey sobre el seu viatge al nord de l’Índia: http://australphoto.com/w-nuestros-viajes/india/\nDesprés, Marta Bretó n’exposarà dos: un de nou molt original que està planejant seguint les petjades de la guineu àrtica i el que sempre fa a l’hivern islandès: http://australphoto.com/w-nuestros-viajes/auroras/\nFinalment, abans del piscolabis i la copa de cava, passarem un parell de vídeos fets pel Tato Rosés de viatges que ell guiarà: Senegal (http://australphoto.com/w-nuestros-viajes/senegal/) i el Rif (http://australphoto.com/w-nuestros-viajes/marruecos/), el primer amb fotos d’en Lluís Solé i el segon amb les que varen fer l’Albert Masó, en Josep Creus, l’Antònia González per Setmana Santa. Entre els assistents se sortejarà el llibre del Tato “Técnicas avanzadas de edición digital”.\nEl proper dimarts, 29 de maig, a les 16:30 el company Albert Masó farà una conferència a la NIKON school de Barcelona (al costat de l'IKEA). Projectarem imatges que mostraran les possibilitats d’un viatge per a fotografiar fauna salvatge quan es planifica bé.\nÉs una activitat gratuïta, però cal apuntar-se aquí:\nSi t'interessa, però no t’és possible venir, pots seguir la sessió online per streaming, inscrivint-te aquí: http://www.nikonistas.com/digital/events/003/el-safari-fotografico-online-2868.php\nPrecisament tot el que s’expliqui es pot aplicar en el viatge que organitza AUSTRALphoto la 2ª quinzena d’agost al KRUGER National Park.\nPots veure els detalls aquí: http://australphoto.com/w-nuestros-viajes/kruger/ i per apuntar-se o per a més informació podeu escriure a viajes@australphoto.com o trucar al 636 216 898\nVIATGES A INDONÈSIA I SUD-ÀFRICA\nDimarts, 13 de febrer, a les 19:30, dos companys de la SCFN faran una projecció de dos viatges:\nPrimer el de Borneo & Sulawesi a càrrec de Joan de la Malla, i tot seguit el de l'Kruger National Park de la mà d'Albert Masó.\nA mes a mes, entre l’un i l’altre Tato Rosés fara una presentacio del seu projecte de llibre TÉCNICAS AVANZADAS DE EDICIÓN DIGITAL. Guía práctica para optimizar fotografías digitales en ACR y Photoshop.\nSerà a El Visor - Espai Fotogràfic: c / Indústria, 68, de Barcelona.\nTaller de fotografia de paisatge al Ripollès\nDissabte 21 teoria a Planoles amb Albert Masó Planas.\nDissabte 28 i diumenge 29 pràctica a la Vall de Camprodon amb Llop Artic-fotografia de natura i Phototrekking.\nVIATGES AL CARIB I SUD-AFRICA\nDimarts, 27 de juny, a les 19:30, es presenten dos viatges a EL VISOR, espai fotogràfic: c / Indústria, 68, de Barcelona, tots dos a càrrec d'Albert Masó:\nCUBA, DESCOBREIX LA NATURA OCULTA DE L'ILLA: del 2 al 10 de desembre. Ens endinsarem en parcs i reserves de la biosfera, selves, boscos, cascades, maresmes ... i fotografiarem infinitat d'aus, iguanes, jutías, caimans ... una explosió de fauna i flora que esperen en "el llangardaix del Carib": http://australphoto.com/w-nuestros-viajes/cuba-dic-2017/\nKRUGER, SAFARI AL COR DE SUD-AFRICA: del 18 al 27 d'agost. És un paradís per al fotògraf de fauna salvatge que recorrerem en jeeps sobre-elevats que permeti captar els Big Five i molts més animals de recerca i amb total llibertat i seguretat. La sortida està garantida i la data límit per apuntar-se és el 5 de juliol: http://australphoto.com/w-nuestros-viajes/kruger-national-park-ago-2017/\nAUSTRALphoto ha encarregat al nostre company Albert Masó que dirigeixi aquest viatge que es fara del 16 al 28 de JULIOL i que travessarà els països d’UZBEKISTAN i KIRGUIZISTAN. La sortida està garantida perquè ja està format el grup mínim, però quants més siguin, més econòmic surt. La data límit per a inscriure’s és a finals de mes: el 31 de MAIG.\nPer veure el dia a dia: http://australphoto.com/w-nuestro…/ruta-de-la-seda-jul-2017/ Si us animeu i voleu unir-vos a l’aventura, podeu escriure a viajes@australphoto.com o trucar al 636 216 898.\nVIATGES AL KRUGER I A SENEGAL-\nEl dimarts 21 de març, a les 19:30, s’inicien les presentacions d’AUSTRALphoto a EL VISOR, espai fotogràfic: c / Indústria, 68, de Barcelona, prop de la Sagrada Família.\nPrimer es tractarà del KRUGER National Park, un safari dirigit plenament a la fotografia d'animals\nen llibertat, amb fotos d’Albert Masó.\nDesprés vindrà el SENEGAL & GÀMBIA, un viatge que combina la fotografia etnogràfica amb la de fauna, presentat per Txus Martín. El guia Tato Rosés explicarà les tècniques fotogràfiques i Lluís Solé i Llordés projectarà les fotos obtingudes a l’edició de l'any passat.\nPer a més informació sobre el Kruger:\nI per al de Senegal & Gàmbia:\nConèixer-les i fotografiar-les\nEn aquest curs s'introdueix en el fascinant món dels lepidòpters. A la primera classe s'explica com són aquests insectes des del punt de vista morfològic i com funciona la seva curiosa fisiologia, incloent el vol. Es descriuen les diferents fases i es raonen els avantatges evolutius de posseir dues arquitectures biològiques tan diferents com l'eruga i l'adult, així com la funció de les altres dues fases: ou i pupa.\nDesprés del cicle vital s'entra en el paper que juguen en els ecosistemes, l'alimentació, depredació, sistemes de defensa, el camuflatge, els mimetismes, la pol·linització i les increïbles migracions que realitzen. Finalment, es tracta del problema de les plagues i de la conservació de les espècies.\nA la segona classe s'ensenya com s'estudien aquests insectes per part dels entomòlegs, com s'analitza la dinàmica poblacional, com s’identifiquen i finalment com es preparen, com es crien i com es fotografien els exemplars, tant en estudi com en el camp , per aconseguir unes bones imatges, i distingint les diferents fases.\nPer Albert Masó\nEs farà el dimarts, 28 i dimecres, 29 de març de 16:00 a 18:30 a la NIKON school de Barcelona (al costat de l’IKEA).\nEs pot fer presencial:\no bé online:\n"FOTOGRAFIANDO LA FAUNA SALVAJE AFRICANA"\na càrrec de Montse GarcÍa Márquez\nDimecres 15 de Març 2017\nIndustria, 68 Barcelona\nCURS de Fotografia de PAISATGE\nSi vols aprendre a FOTOGRAFIAR EL PAISATGE, tant natural com urbà, el centre cultural Tres Roques de Mataró (Barcelona) ha preparat un curs subvencionat, amb sortida al camp per posar en pràctica el que s'ha explicat.\nComençarà el 6 de maig, però la matrícula està oberta des del, dia 1, i es tanca el proper 12 de març. Així doncs, els que desitgeu fer-lo us heu d'inscriure abans trucant al 937.582.475, escrivint a tresroques@ajmataro.cat o bé online:\nPaisatges de llegenda, Illes, Castells i Fauna\nXerrada a càrrec de Marta Bretó\nDijous dia 9 de Febrer a les 19:30h\nEl Visor-Espai Fotogràfic\nC/ Industria, 68 Barcelona\nPer més informació: http://elvisorbcn.com/escocia/\nELS SECRETS DE LA FOTOGRAFIA\nSi t’interessa la Fotografia d’aproximació, l'escola MIRA de Sabadell organitza un taller intensiu el diumenge 19 de Febrer. Es mostrarà com aconseguir imatges del més menut, tan amb objectius especials com normals amb els accessoris adequats; i s’explicaran els procediments més apropiats per a aconseguir fotos d’aproximació de nivell professional. Pots veure el programa aquí:http://escolamira.com/macrofotografia-bàsica.html\nPer a més informació: info@escolamira.com 937 253 739 i 609 430 005.\nPROFESSIONALITZACIÓ DEL FOTÒGRAF\nSi vols viure de la Fotografia, sigui de freelance (autònom), per compte d'altri o qualsevol altra modalitat professional, el centre cultural Tres Roques de Mataró ha preparat un curs subvencionat per aprendre els drets d’imatge i d’autor, la legislació fotogràfica, la fiscalitat, facturació, declaracions trimestrals, desgravacions... així com la millor manera de fer un arxiu operatiu, una web, un mailing, un flux de treball òptim i de qualitat, i en definitiva com donar-se a conèixer a través de les xarxes socials i entrar en el món de la fotografia professional amb un bon màrqueting modern.\nComençarà el 21 de gener, però la matrícula es tanca el 18 de desembre. Així doncs, els que desitgeu fer-lo us heu d'inscriure abans trucant al 937 582 475, escrivint a\ntresroques@ajmataro.cat o bé online:\nSi t’interessa la Fotografia d’aproximació, l'escola MIRA de Sabadell organitza un taller intensiu el diumenge 20 de novembre. Es mostrarà com aconseguir imatges del més menut, tan amb objectius especials com normals amb els accessoris adequats; i s’explicaran els procediments més apropiats per a aconseguir fotos d’aproximació de nivell professional. Pots veure el programa aquí: http://escolamira.com/macrofotografia-b%C3%A0sica.html\nLa propera setmana, del 7 al 12 de\nnovembre, CASANOVA FOTO (Rda\n. Universitat, 35, de Barcelona) organitza la\nseva "reunió en el cim" anual, convidant a\nprestigiosos professionals, com Dayron\nVera, Eduardo Blanco, Markus Klimek ... i\nel company Albert Masó, el qual impartirà\ndues ponències dijous, dia 10, el matí.\nUna sobre Fotografia de Fauna:\nI un altre sobre Fotrografia Macro:\nSon sessions gratuites, pero cal\nVIATGES FOTOGRÀFICS A ETIÒPIA,\nISLANDIA, NAMÍBIA Y CUBA\nEl dijous, 20 d’octubre, es presentaran diversos viatges d’AUSTRALphoto. De forma extensa el d’ETIÒPIA (que serà per Setmana Santa, l’abril de 2017; , però també es parlarà del d’ISLÀNDIA a l’hivern (març, de 2017), del de NAMÍBIA (novembre-desembre de 2016) i del de CUBA (desembre de 2016). Per als dos darrers ja queden pocs dies per apuntar-se. Els interessats podeu trucar al 636 216 898. L’acte serà a les 20:00 a la llibreria HORITZONS: c/ Valencia, 149, de Barcelona:\nFOTOGRAFIA CIENTÍFICA I FORENSE\nEl Col·legi de Biòlegs de Catalunya i BCN Forensics organitzen aquest curs de 20 hores els dies 28, 29 i 30 d’octubre a Barcelona. Els professors seran Albert Masó i Josep Urraca, de la Divisió de Policia Científica dels Mossos d’Esquadra.\nEs tractaran les tècniques especials per a captar fidelment els detalls de l’escena del crim: petits elements, petjades digitals, diminutes esgarrinxades, empremtes invisibles, gotes de sang... i tot allò que pot resultar decisiu en una investigació policial.\nS’utilitzaran procediments de macro indoor i outdoor, així com diferents radiacions (UV, IR) que permeten fotografiar el que no veiem a simple vista. També S'explicaran els requisits per a que una fotografia tingui valor pericial. Per a més detalls:\nViatges fotogràfics a Cuba i l'India\nEl dijous 15 de Setembre, Eva Parey i\nAlbert Masó presentaran els seus respectius viatges\nfotogràfics a l'India (Febrer 2017) i a Cuba (Desembre 2016)\nc/ València, 149 Barcelona\nCAPTAR ANIMALS EN LLIBERTAT:\nDel 12 al 27 de novembre 2016\nData límit per l'inscripció: 18 de SETEMBRE 2016\nS’expliquen els procediments i tècniques especials per poder fotografiar amb qualitat animals de grandària mitjana o gran que estiguin situats a massa distància per poder-los captar amb objectius normals. També s’aprèn l’equipament més adequat i les modalitats més escaients en cada cas: a l'aguait i per seguiment (phototrekking). Així mateix, s’ensenya a fotografiar tant a llargues distàncies com per sota de la distància mínima. Tot plegat es posa en pràctica a la sortida al camp.\nPer a mes informació i per a inscripcions:\ntresroques@ajmataro.cat o bé al telèfon 937582475 o per internet:\nALS LLACS DE MALNIU\n2-3-4 de Setembre 2016\nPer a tota la informació:\nCurs complet de Macrofotografia de Camp i\ndel 4 al 8 de juliol del 2016\nEl curs ens permet adquirir els coneixements necessaris per comprendre tot el que cal fer per poder fotografiar qualsevol tipus d'objecte de mida petita, molts dels quals són d'aplicació professional en multitud de facetes del treball quotidià del fotògraf: captar imatges de qualitat d'anells, rellotges, joies, peces de rellotgeria, insectes, monedes, segells, components electrònics i objectes diminuts en general. També ens permetrà conèixer i controlar tots els factors que influeixen en les característiques de la presa d'aproximació, i aprendre a usar tots els elements i accessoris necessaris per realitzar fotografies de macro.\nTaller Fotogràfic de Macro de Camp\nFotografia d'aproximació a l'aire lliure\nTaller impartit per Albert Masó\nLloc: Setcases, al Parc Natural de les Capçaleres del Ter i el Freser\nSi vols aprendre la fotografia d'aproximació per a captar els objectes més menuts en estudi, el 14 d’abril la NIKON school de Barcelona organitza una jornada intensiva de 6 hores amb sessió pràctica:\nDrets d’imatge i drets d’autor\n13 i 20 d'Abril del 2016\nEs donen les pautes per a prendre fotos respectant els drets d’imatge de les persones fotografiades, incloent els permisos necessaris per als espais privats i els recintes públics.\nA continuació s’exposa la llei de la propietat intel·lectual i s’ensenya a defensar els drets d’autor del fotògraf.\nEs proporcionen els coneixements necessaris per als que es vulguin professionalitzar, és a dir, que sàpiguen els requisits per entrar en el mercat laboral i les obligacions fiscals, les dels autònoms (free lance), la forma de facturar, etc. A més a més, s’explica com documentar, seleccionar i gestionar un arxiu fotogràfic, així com la manera d’aconseguir la màxima eficàcia a l’hora de donar-se a conèixer i de difondre el tipus de fotografies de cadascú.\nL'escola MIRA, de Sabadell, organitza aquest taller\nteòric-pràctic, amb sortida al camp per obtenir les fotos amb\nels procediments explicats a les classes. Durarà 8 hores i es\nfarà el diumenge 6 de març.\nEl professor és Albert Masó, que mostrarà com aconseguir\nimatges dels grans escenaris naturals, captant tot el\nrelleu i compatibilitzant la gran profunditat de camp amb\nla qualitat professional.\nPer a més informació: 937 253 739 i 609 430 005.\nwww.escolamira.com i info@escolamira.com\nELS SECRETS DE LA MACROFOTOGRAFIA\nEl dimarts, 29 de desembre, a la Nikon school de Barcelona es farà una jornada completa (amb sessió pràctica) dedicada a desenvolupar el tema de ELS SECRETS DE LA MACROFOTOGRAFIA. Per a veure el programa i mes informació: http://www.nikonistas.com/digital/events/002/los-secretos-de-la-fotografia-macro-barcelona-6-horas-1682.php\nDescubreix tots els secrets sobre la Macrofotografia y Gestió del Color\nRetorn a l'origen de la humanitat\nPresentació del safari fotogràfic a Etiòpia d'Australphoto a càrrec de Toni Espada i Albert Masó.\nEn aquesta espectacular aventura a la falla del Rift, contactarem amb ètnies de comportament singular que practiquen rituals sorprenents, compartint amb ells la seva activitat diària. D'altra banda, ens endinsarem en una Natura fascinant, amb espècies exclusives com l'íbex Walia i, sobretot, els impressionants papions Gelada. Un safari fotogràfic pel llac Langano amb milers de flamencs, i pel parcs naturals, com el de les Simien Mountains (Patrimoni de la Humanitat), és una experiència única.\nDimarts 1 de desembre a les 8 del vespre.\nValència 149, 08011 Barcelona.\nPreguem confirmació d'assistència a info@llibreriahoritzons.com\nTALLER DE MACRO A L'AIRE LLIURE\nL'Agrupació Fotogràfica de Salt (Girona) organitza aquesta\nsortida al camp el dissabte, 10 d'octubre, en la qual\nAlbert Masó mostrarà com s'apliquen les tècniques per\nobtenir imatges de qualitat dels elements més petits que et\nDurarà 4 hores i es farà una sessió el matí (10-14 h) i una altra\nper la tarda (16-20 h). Ells grups són limitats a 10 alumnes\nper poder fer una atenció personalitzada. Si s'omplissin els dos\ndel dissabte ho repetiríem el diumenge.\nPer a més informació: 625 057 362 i 636 699 889.\nwww.fotosalt.cat i mparadis@xtec.cat\nels procediments explicats a les classes. Durarà 12 hores i es\nfarà els diumenges 18 i 25 d’octubre.\nA la seu de Barcelona es realitzen dos cursos:\n- Dimecres, 30 de setembre, a les 16:15 explicarem com fotografiar AUS: enllaç\n- El dia següent, 1 d'octubre, jornada completa. Al matí drets d'IMATGE (11-14 h) i a la tarda (16:15-19:00) drets d'AUTOR: enllaç\nCAPTAR GRANS ESCENARIS NATURALS\nPerò si el que t'interessa és la Fotografia de PAISATGE, pots inscriure't al que organitza l'escola MIRA, de Sabadell, els dies 18 i 25 d'octubre, amb sortida al camp. Pots escriure a hola@escolamira.com, trucar al 937 253 739 o visitar: enllaç\nCicle de Màrqueting\nI...què és aquest Cicle?\nDurant la xerrada de Màrqueting que va tenir lloc el passat mes de Maig, alguns em vareu suggerir la possibilitat de fer sessions (cursos/workshops...) una mica més extenses en quant a temps, ja que 1 hora passa volant!!! et...voilà! :)\nNo ha estat facil, i vull agraïr a l'organització el temps i les gestions que han fet possible programar els cursos.\nCom són les sessions del Cicle de Màrqueting?\nSón 4 sessions de 3 hores cadascuna, programades en dimecres, de 18:00 - 21:00 hores els dies: 16/set 14/oct 21/oct 28/oct\nTotes són la maaar d'interessants :) però es poden fer les que es vulguin, ja que són "independents".\n3 hores per centrar un tema, i treballar-lo a nivell teòric i pràctic, cercant sempre la manera d'aplicar-lo al nostre negoci.\nBonus de + 30 min (aprox) de tutoria (per qui vulgui) després de cada sessió. Això ja fora de l'IEC, al bar d'enfront, en un ambient més distès...\nLes places són limitades!!!\nA tots aquells interessants en el Màrqueting.\nEspecialment als professionals "all-in-one", autònoms/free-lance/i similars :) que s'han d'autogestionar el Marketing i la publicitat de la seva empresa.\nA tots els que estan iniciant un negoci.\nQuins són els continguts de les sessions?\n1. FONAMENTS DE MÀRQUETING (16/SET). Treurem tot el suc als fonaments del Màrqueting. El Màrqueting com a disciplina, la Diferenciació/Segmentació, el Posicionament, el Branding ....entre altres.\nClica sobre la imatge per veure els detalls del curs\n2. PLÀ DE MARKETING: La super-eina (14/OCT) El Màrqueting com a metodologia ens proporciona una eina fantàstica pel nostre negoci: El Plà de Màrqueting. Conèixarem els ingredients del Plà, la seva utilitat i practicitat, i podrem elaborar el nostre propi Plà.\n3. EL MEU BLOC: Benvingut a casa meva (21/OCT) Les accions de Màrqueting, al final sempre ens porten a casa nostra: a la nostra web/bloc. En aquesta sessió coneixerem els aspectes més rellevants del blogging, per tal de gestionar eficaçment el nostre.\n4. EMAIL MARKETING: El Rei (28/OCT) Actualment el mailing és l’eina més eficaç (senzilla i econòmica) de Marqueting, per sobre de les accions a les Xarxes Socials. En aquesta sessió aprendrem a millorar les nostres campanyes de mailing, minimitzant recurssos.\nOK!!! I com m'apunto?\n✎ APUNTA'T ARA AQUI\nBeneficis pels membres de la SCFN - ICHN\nClica sobre la imatge per veure'n TOTS els detalls\nI si vols més informació sobre els cursos...\nAdjunt t'envio el dossier descriptiu del Cicle de Marketing.\nAL CICLE DE MARQUETING\nSi vols una formació completa de FOTOGRAFIA DE NATURA, de 30 hores, incloent Macro, Paisatge i Fauna, la universitat d'estiu de Lleida et brinda una oportunitat única del 13 al 17 de juliol. Les places són molt limitades perquè el grup sigui reduït i es pugui prestar una atenció personalitzada: http://www.udl.es/serveis/estiu/Ambits/art/03.html\nTambé us podeu dirigir a xavier.goni@udl.cat, i als telèfons 973702053 699057003\nPerò si t'interessa especialment la Fotografia de PAISATGE, pots inscriure't al que organitza la NIKON school de Barcelona l'1 i 2 de juliol, amb sortida al camp el cap de setmana següent. Apunta't aquí!: http://www.nikonistas.com/digital/events/002/fotografia-de-paisajes-barcelona-2-dias-1413.php\n10 VIATGES QUE NO ET POTS PERDRE ABANS DE MORIR\nAquest és el títol que rep enguany el cicle de conferències "L'aventura de conèixer", que organitza la xarxa de biblioteques de Barcelona i la llibreria Guia: http://w110.bcn.cat/portal/site/Biblioteques/menuitem.d643af84323b134fa0c5a0c5a2ef8a0c/?vgnextoid=027799145041d210VgnVCM10000074fea8c0RCRD&lang=es_ES\nDimecres que ve, 3 de juny, a les 19:00 es farà la segona conferència del cicle:\nLES IMMENSES SABANES D'ÀFRICA, EL PARADÍS DE LA GRAN FAUNA.\nLa impartiran Albert Masó i Miquel Àngel P. De-Gregorio (fotos a continuació), amb projecció de nombroses imatges, a la biblioteca Jaume Fuster (933.684.564):\nPl. Lesseps, 22, de Barcelona (aforament limitat).\nDimecres 3 de Juny a les 19:00h.\nBiblioteca Jaume Fuster, Pl. Lesseps, 22, Barcelona\nSAFARIS FOTOGRÀFICS A L'HEMISFERI SUD\nAquest dijous, 28 de maig, presentarem els dos viatges que AUSTRALphoto farà a l'hemisferi Sud aquest estiu. L'acte tindrà lloc a les 20:00 a la Llibreria HORITZONS: c / València, 149. Barcelona:\nJoan de la Malla i Albert Masó, els guies que ens acompanyaran en els viatges a Indonèsia i Sud-àfrica, ens comentaran els respectius itineraris, il·lustrant-ho amb imatges i explicant les tècniques fotogràfiques que utilitzaran i ens ensenyaran durant tot el trajecte.\nDijous 28 de Maig a les 20:00h.\nLlibreria Horitzonts, c/València, 149\nPresentació de viatges\nDijous, 21 de maig, presentarem els dos viatges que farem al juliol a Amèrica del Sud: Bolívia i Perú. L'acte tindrà lloc a les 20:00 a la Llibreria HORITZONS: c / València, 149. Barcelona.\nEn primer lloc, Sergi Reboredo, el guia que ens acompanyarà en el viatge a BOLÍVIA, ens comentarà tot l'itinerari, il·lustrant-ho amb imatges i explicant les tècniques fotogràfiques que ensenyarà durant tot el trajecte.\nA continuació, abans del col·loqui final, passarem un audiovisual realitzat per J. Mª Fernández Díaz-Formentí sobre el seu viatge al Perú.\nPer més informació: http://www.llibreriahoritzons.com/que-hacemos/actividades/463-presentaciin-de-viajes-a-bolivia-y-peru\nDijous 21 de Maig a les 20:00h.\nCURS SOBRE EL MANEIG D'UNA CÀMERA\nDIGITAL I PROCESSAMENT D'IMATGES\nA càrrec d'en Jordi Bas\nInformació i reserves: 689422670 - natura@auberria.cat\nFOTOGRAFIA DE VIATGES I DE PAISATGE\nMuntanyes Hout Bay, Cape Town, Sudàfrica. Fotografia d'Albert Masó\nMontphoto school emprèn el seu periple didàctic-educatiu aquest dissabte 21, a les 10 del matí, amb una conferència-projecció que impartiré sobre EL VIATGE FOTOGRÀFIC. Es realitzarà a Can Basté: Pg. Fabra i Puig, 274 (Barcelona):\nA continuació, a les 11:00, allà mateix començarà el primer curs, que serà de FOTOGRAFIA DE PAISATGE. I per posar en pràctica tot el que s'ha explicat sobre captar grans escenaris naturals, el dia següent realitzarem una sortida al camp:\nPer a més informació: monica@montphoto.com o Telf. 644 500 260 (Mònica Busquets)\nDuna de sang, Desert del Kalahari, Fotografia d'Albert Masó\nAlbert Maso impartirà un curs de FOTOGRAFIA DE FAUNA EN LLIBERTAD els dies 17 i 18 de març, amb sortida al camp el diumenge, dia 22. L’horari es de 16:10 a 19:00, i es fara a la Nikon School de Barcelona (c/ Ciencias, 77, 08908 L'Hospitalet de Llobregat, al costat de l'Ikea) S’explicarà tot el necessari per a aprendre a fotografiar animals salvatges, autòctons o forans, amb diferents tècniques, com ara la de seguiment (phototrekking) i a l’aguait (hides):\nCURS SOBRE DRETS D'IMATGE I DRETS D'AUTOR\nDissabte 7 de Març 2015\nCAPTAR GRANS ESCENARIS NATURALS I URBANS\nEl 17 i 18 de febrer de 16:15 a 19:00 s'impartirà aquest curs a la Nikon School de Barcelona (c/ Ciències, 77, 08908 L'Hospitalet de Llobregat, al costat d'Ikea).\nExplicarem com aconseguir la millor qualitat amb la màxima profunditat de camp per captar tot el relleu, procediment que s'utilitza tant en fotografia de paisatge natural, com urbà, arquitectònic, i fins i tot en interiorisme. Es projectaran nombroses imatges per a mostrar els resultats que es poden aconseguir. A més, es realitzarà una sortida al camp opcional per posar en pràctica les tècniques descrites.\nPer veure el programa i inscriure't:http://www.nikonistas.com/digital/events/002/fotografia-de-paisajes-2-dias-barcelona-1200.php\nCONFERÈNCIA SOBRE TÈCNICA DIGITAL I MACRO\nCom a presentació del Post-grau de Fotografia de La Salle (Universitat Ramon Llull), el proper dijous 18/12/2014 realitzarem una Master Class a la sala de graus de l'edifici Sant Josep (c/ Quatre camins, 2, 08022 Barcelona).\nA les 20:00 Hugo Rodríguez parlarà de la "Importància d'una bona tècnica en la fotografia actual" i a les 21:00 desvetllaré "Els secrets de la fotografia Macro". També comentarem altres activitats fotogràfiques que duem a terme. Així mateix, Guillem Vila (moderador) i Joan de la Malla (professor) proporcionaran detalls del contingut del post-grau.\nL'entrada és lliure. Només cal inscriure's en aquest enllaç.\nDRETS D'IMATGE I D'AUTOR\nAquest curs explica quan necessites permisos per fer una fotografia i quins són els drets de propietat intel·lectual que tens sobre les teves imatges i com defensar-los. Tindrà lloc a la Nikon School de Barcelona (c/ Ciències, 77, 08908 L'Hospitalet de Llobregat, al costat d'Ikea) el dimarts 2 i dimecres 3 de desembre, de 16:15 a 19:00\nPer a més informació: http://www.nikonistas.com/digital/events/002/derechos-de-imagen-derechos-de-autor-madrid-1038.php\nTaller de fotografia panoràmica\nClicar sobre l'imatge per ampliar-la\nMACRO D'ESTUDI A BARCELONA\nL'objectiu d'aquest curs és explicar quin és l'equip i els accessoris més adequats, així com aclarir tots els conceptes necessaris per obtenir imatges de Macro que, en ser d'estudi, permeten captar els objectes més diminuts.\nTindrà lloc a la Nikon School de Barcelona (c/ Ciències, 77, 08908 L'Hospitalet de Llobregat, al costat de l'Ikea) el dimarts 11 i el dimecres 12 de novembre, de 16:15 a 19:00.\nPAISATGISME A SABADELL\nL'activitat es farà el cap de setmana 20-21 de setembre: l'escola Mira de Sabadell organitza aquest curs amb sortida al camp perquè els alumnes posin en pràctica les tècniques explicades a classe. La novetat és que diumenge es revisaran les fotos preses a la sortida per corregir els aspectes millorables.\nPots consultar el programa i més detalls en aquest enllaç.\nCURS PRÀCTIC DE FOTOGRAFIA DE PAISATGE\nEl cap de setmana 19-20 de juliol, l'escola Mira de Sabadell organitza aquest curs amb sortida al camp perquè els alumnes posin en pràctica les tècniques explicades a classe. La novetat és que diumenge es revisaran les fotos preses a la sortida per corregir els aspectes millorables.\nEls propers 4 i 18 de maig, l'escola Mira de Sabadell organitza aquest curs amb sortida al camp, en la que es posarà en pràctica el que s'hagi explicat. L'última classe se centrarà en l'anàlisi de les fotos fetes pels alumnes.\nPer obtenir més informació, busqueu a l'esquerra, a Els Nostres Cursos, el de Fotografia de Paisatge en aquest enllaç.\nCURS DE CAÇA FOTOGRÀFICA\nEls dies 8 i 9 d'abril, de 16:00 a 19:00, Albert Masó impartirà un curs de 6 hores a la Nikon School de Barcelona. Explicarem tot el necessari per aprendre a fotografiar animals en llibertat, abordant les diferents modalitats: phototrekking, hide...\nDel 31 de març al 3 d'abril,\nAlbert Masó impartirà un curs de 8 hores organitzat per ASAFONA (Asociación Aragonesa de Fotógrafos de la Naturaleza) a Saragossa. Per veure el programa i més informació:\nPer més informació: http://www.asafona.es/blog/?p=3656\nCURS DE MACRO DE CAMP I D'ESTUDI\nEl Centre de Formació 3 Roques de Mataró organitza un complet curs de macro de 14 hores (amb sortida al camp), en el que s'explicarà tot el necessari per a obtenir imatges de qualitat d'objectes menuts.\nEl preu és de 49 € i les classes es realitzaran els matins (de 10:00 a 13:30) de 4 dissabtes entre el 17 de maig i el 21 de juny. Ara be, els interessats us heu d'inscriure abans del proper dijous 20 de març a:\nPer més informació e inscripcions\nMarta Bretó, fotògrafa i guia de muntanya, imparteix aquest Curs d’iniciació a la fotografia de Natura on ens ensenyarà com moure’ns pels entorns naturals a l’hora de fer una sessió fotogràfica, respectant el medi, la flora i la fauna.\nAl llarg de cinc sessions teòriques de dues hores es mostraran els aspectes més importants de cadascuna de les tres disciplines bàsiques de la fotografia de natura (paisatge, flora i fauna), alhora que es descriuran les tècniques més adequades per a cada situació i s’oferiran solucions pels problemes més freqüents que ens podem trobar en el moment de plantejar un reportatge.\nEn acabar, es podran posar en pràctica tots els coneixements adquirits en una sortida pràctica al Parc Natural del Montseny.\nLes sessions teòriques del curs es portaran a terme a El Visor - Espai Fotogràfic els dilluns del 24 de febrer al 24 de març, de 18:00 a 20:00.\nPer més Informació: http://elvisorbcn.com/curs-diniciacio-a-la-fotografia-de-natura/\nEl curs s'imparteix els dies 5 i 12 de febrer (dimecres), de 16:30 a 20:30, a l'aula de formació de Casanova Foto: Ronda Universitat, 35, Barcelona.\nL’objectiu és proporcionar als fotògrafs que no s’han professionalitzat les eines necessàries per entrar i mantenir-se al món laboral. S’explica com documentar, seleccionar i gestionar un arxiu fotogràfic, la manera més eficaç de difondre el producte, obligacions fiscals i formes de facturar, drets d’imatge, llei de propietat intel·lectual, com defensar els drets d’autor del fotògraf, entre altres temes.\nEl preu és de 120 €.\nCURS PRÀCTIC DE MACRO D'ESTUDI A BARCELONA\nEls propers 4 i 6 de febrer realitzaré un curs de fotografia Macro d'Estudi a Barcelona. Constarà de 2 parts:\nEl dimarts s'impartirà la classe teòrica de 16:30 a 20:30 a l'aula de Casanova Foto, que es troba a: Ronda Universitat, 35, 08007 Barcelona.\nEl dijous es realizarà la sessió pràctica (en el mateix lloc i horari), en la que s'aplicaran els coneixements adquirits, mostrant tots els accessoris, el seu funcionament i fotografiant elements diminuts en directe.


LLOROS I GARDÈNIES - Els dies i les dones\nPublicat el 8 de juny de 2006\nLLOROS I GARDÈNIES\nEl bar Quimet, d’Horta, és conegut pel lloro que fa anys hi havia en aquest establiment. Horta encara era una vila d’estiueig pels barcelonins. El lloro, es veu, era un expert en imitar el xiulet que feia el tramvia que parava a la vora. Eren molts els que prenien adelerats les seves consumicions creient que perdien el transport. Es recordaven de la mare del plumífer així que sortien al carrer i s’adonaven que se’ls havia rifat. L’animal acabà els seus dies al zoo de la ciutat que s’empassà la vila. Em conten que encara hi ha gent que diu: "avui he de baixar a Barcelona".\nTot plegat ho llegeixo a les cartes del mateix bar. Taules arrenglerades al llarg del carrer Rajoler. Prop de la plaça Eivissa. La llista d’entrepans fa venir salivera. La nit és fresca. Molt agradable. Demà tots tres treballem, encara que alguns s’axecaran a hores ben galdoses. La necessària llibertat que es guanya als dies laborables. Improvitzades. Sense guió previ. Somriures empeltats per l’alcohol domesticat. Tampoc no cal abusar. Però són cerveses i després encara gintònics, què caram!\nDe vegades fujo. Torno a ser la terrassa de casa. Hem pujat la taula i les cadires de plàstic del garatge. Van servir pel sopar de cap d’any. Hi passem un drap per netejar-ne la pols. De seguida ho envaeixo tot amb llibres, diaris i quaderns. En faig el meu quarter general així que arriba el bon temps. Enguany les gardènies substituiran els geranis. Raïms de flors malves i roses. Algunes pengen excessivament.\nLa gata les olora. S’hi perfila els bigotis. Jeu al sol arquejant tot el cos i demanant festes. Fumo mirant-me-la. Hi ha una turgència consistent en les gardènies. Emplaçades dins les torretes grans, queden a joc amb la llicorella del terra. Amb la pàtina d’ocre que just llepa les parets; per trencar el color del ciment. Disposades rere cada pilastra, a recer del sol potent, enquadren la terrassa en una postal de benignitat autèntica, acollidora, rutilant.\nI un somriure em pregunta on sóc. I he de tornar. Queda nit però ja no són hores. Toquen les tres. Parlem d’homes i de dones. No arribem a cap conclusió. Que ens compliquem la vida. Que la vida ens complica. Sempre el temps i qui trobar-se o deixar-se trobar per fer-lo menys feixuc: llistat de lloros que ens xiluaven a l’orella dolçament creient que ho havíem de deixar tot. I és clar, de tramvia, res de res.


Avui (27-9-2020), Catalunya Ràdio ha interromput a les 19,55 hores, bruscament la transmissió, que estava fent, del partit entre l’Oviedo i l’Espanyol a fi de connectar amb el camp del Barça a fi de fer la prèvia del partit Barça-Villarreal que no havia de començar fins una hora més tard.\nCal ressaltar que el partit de l’Espanyol es trobava en el minut 40 de la segona part. A menys de 5 minuts per al seu final. Avui l’Espanyol guanyava 0-2 i el partit semblava totalment resolt a favor del conjunt blanc-i-blau. Però per experiències anteriors, puc assegurar que hauria passat el mateix si el partit no hagués presentat un desenllaç clar.\nCatalunya Ràdio, l’emissora pública que paguem, via impostos, tots els ciutadans de Catalunya, ha demostrat, un cop més i ja són massa els que passa quelcom de similar, un menyspreu total i absolut vers els socis i aficionats pericos.\nFa mandra, ja cansa, però jo no em cansaré de denunciar com uns mitjans públics es posen al servei absolut d’un club privat esportiu.


‘Batuda’ policíaca a Canillo per ‘endur-se’ temporers il·legals - Altaveu el diari digital d'Andorra\n‘Batuda’ policíaca a Canillo per ‘endur-se’ temporers il·legals\nEls agents especialistes en immigració traslladen a les dependències de l’Obac una desena de treballadors ‘encallats’ per recordar-los que tenen vuit dies per abandonar el país\n25/06/2020 (15:39 CET)\nUna imatge de l'hotel Pellicer, davant de Sant Joan de Caselles. ARXIU\nAgents de la policia especialistes en immigració han acudit aquest matí de dijous a Canillo per tal de comprovar la situació en què es troben algunes de les persones que han fet temporada hivernal al Principat. L’objectiu era comprovar la situació en què es troben persones que fan estada a l’hotel Pellicer. La policia ha acabat baixant al despatx central de l’Obac una desena de temporers.\nSegons fonts coneixedores de l’operació, no pas tots estaven a l’establiment gestionat per Grandvalira i que els acull, alguns, des de fa ja moltes setmanes, a d’altres des de fa pocs dies. Alguns dels temporers que han estat identificats per la policia ho han estat en alguns establiments de restauració de la parròquia. Malgrat ser condescendents, les autoritats andorranes, que ja han informat que no allargaran més els permisos d’estada, que caducaven el passat 22 de juny, també volen que com hauria passat qualsevol primavera-estiu, qui no tingui autorització per continuar al país, l’abandoni.\nLes fonts consultades han assegurat tenir informació que alguns d’ells haurien anunciat la seva voluntat de no marxar del Principat. Entre això i el fet que la previsió, segons fonts policials, és que aquest divendres l’hotel Pellicer tanqui, s’ha procedit a la identificació. Se’ls ha traslladat almenys puntualment al despatx policial on se’ls ha lliurat la diligència per la qual se’ls comunica oficialment que tenen vuit dies per regularitzar la situació o per sortir del país.\nLa intenció és continuar fent el seguiment d’aquestes deu persones i d’aquí una setmana mirar de tornar-los a localitzar. En el cas que tornin a ser enxampats s’instarà el procés administratiu d’expulsió. Depèn de com, el procediment pot anar acompanyat per alguna diligència de caràcter penal per desobediència a l’autoritat. S’espera, però, que no calgui portar la situació a l’extrem. De fet, alguns dels temporers encara encallats a Canillo pensaven poder sortir d’Andorra aquest cap de setmana que ve.


Vine a Donar Sang - Aprenentatge Servei a la FPM | Fundació Pare Manel\nVine a Donar Sang - Aprenentatge Servei a la FPM\nFa uns mesos que amb els infants i joves del Centre Obert Muntanyès del grup 6 al 10 (des de quart de primària fins a quart de l'ESO) participem de l'APS que organitza el Banc de Sang i Teixits.\nEl que més ens engrescava i ens engresca d'aquest projecte, és que els infants i joves poguessin participar en una experiència en què fossin els protagonistes, en aquest cas, dinamitzant en el seu entorn una campanya de donació i realitzant els aprenentatges científics, cívics i socials corresponents.\nD'altra banda, la resta d'objectius que es marquen des del projecte, com familiaritzar-se amb el procés de donació de sang i interioritzar-ho com un hàbit de participació social, dur a terme un servei de promoció de la salut i ser conscients de la importància de la donació de sang, ens semblen molt interessants, com per treballar-ho amb els grups. Creiem que és una bona manera d'empoderar-los.\n"Aquest programa educatiu involucra infants i joves en la difusió de la necessitat de donar sang. Els participants aprenen sobre la sang, la donació i aspectes de comunicació, alhora que duen a terme un servei de promoció de la salut en el seu entorn més proper.\nL'activitat té diferents parts. En la primera, un professional del Banc de Sang i Teixits imparteix una formació amb contingutscientífico-mèdics, de comunicació i de valors.\nA la segona part els participants creen materials per promocionar la donació de sang i organitzen la seva pròpia campanya de difusió per conscienciar el seu entorn i animar a la gent a què doni sang.\nLa darrera fase es dedica als agraïments i valoracions. Es tracta d'avaluar tota l'activitat conjuntament amb l'equip educatiu i fer un reconeixement amb els resultats de la campanya pel centre i pels participants."\nAra mateix ens trobem dins la segona part. Estem en plena campanya de difusió. Els infants i joves ho expliquen a les seves famílies, a les seves escoles, penjarem cartells pel barri i repartirem flyers als veïns. Dimecres 25 de maig és el dia de la recollida. Estarem a Via Júlia, 82 amb la unitat mòbil, de 16:30 a 20:30.


El Congrés rebutja que Alonso comparegui davant de la Comissió\n16 abril 2021 13:56\nPSOE, CiU, ERC, PNB i IU no permetran el menyspreu del PP\nEuropa Press | 22 juliol 2004\nEl ministre de l'Interior, José Antonio Alonso, no compareixerà davant de la Comissió d'Interior del Congrés dels Diputats, com volia el PP, per explicar l'estat de la investigació sobre els atemptats de l'11-M. Tots els altres partits votaren en contra de la proposta dels populars en la reunió de la Diputació Permanent, segons explicaren perquè no estan disposats a permetre que el PP «menyspreï» el desenvolupament de la comissió d'investigació sobre aquests atemptats.\nEl PP havia sol·licitat la compareixença urgent d'Alonso per informar de les reunions mantingudes en una seu del PSOE pel comissari general d'Informació, Telesforo Rubio, en relació amb la Comissió d'investigació, com també del comportament dels confidents policíacs. Durant el debat, el Grup Popular afegí un motiu més: parlar dels avanços de la investigació. Vicente Martínez Pujalte argumentà que Alonso sembla «desaparegut» i manté «una apagada informativa» sobre l'autoria intel·lectual de l'11-M.


a cop d'ull: El crèdit, de Jordi Galceran\nAquest vespre hem anat a "La Villarroel" a veure aquest espectacle teatral que tant d'èxit i bona crítica està tenint. I no és gens estrany: una història surrealista i ben actual; un humor intel·ligent; i la interpretació de, potser, dos dels millors actors de casa nostra.\nLa trama de "El crèdit" és ben simple però que es va complicant a mesura que la interpretació avança. Tota l'acció es desenvolupa al despatx del director d'una sucursal bancària. En Jordi Bosch, el director de la sucursal, denega un crèdit a un client, en Jordi Boixaderas. La seva sol·licitud no posseeix els avals necessaris. Però el client està desesperat i decideix prendre unes mesures de força que podrien afectar la vida personal del director de l'oficina.\nMolt divertida. No us la deixeu perdre.


S'Agaró - Sant Feliu: esports a l'aire lliure tot l'any! GHT Hotels\nLa costa de Sant Feliu de Guíxols i S’Agaró destaca per el blau de les seves aigües i l’entorn natural que l’envolta. La Via Ferrata de la Cala del Molí és una activitat esportiva per a gaudir al màxim dels encants de la Costa Brava des d’una altra perspectiva. A més, aquesta zona és una molt bona opció on practicar esports aquàtics com el submarinisme, el caiac, el windsurf…\nLa via Ferrata de la Cala del Molí, a Sant Feliu de Guíxols, permet recórrer horitzontalment uns preciosos penya-segats sobre el mar oferint unes meravelloses vistes i una aventura molt divertida. Aquest esport consisteix en desplaçar-se al llarg de les parets dels penya-segats, les quals estan equipades amb escales i altres estructures enganxades a les roques. La via Ferrata de la Cala del Molí consta de dos trams i diversos ponts de cable que ajuden a passar d’una paret vertical a una altra.\nGaudeix del fons submarí de la costa de Sant Feliu de Guíxols i de S’Agaró. Pot ser el teu primer bateig, o que t’interessi un curs de busseig, o potser ja siguis un submarinista experimentat i t’interessen sortides d’immersió especials, però el fons marí d’aquesta zona segur et semblarà sorprenent.\nRutes amb vistes impressionants\nSant Feliu de Guíxols ofereix una gran diversitat de rutes per fer a peu o amb bicicleta. Una opció ideal durant les teves vacances a la Costa Brava són els camins de ronda, per a caminar entre platges descobrint els encants del meravellós paisatge. També existeix l’opció de les visites guiades on, a part de poder contemplar els bonics paisatges, també podràs descobrir la història i els principals punts d’interès dels diferents pobles. Una bona oportunitat per veure Sant Feliu i S’Agaró amb altres ulls.\nEn la zona de Sant Feliu de Guíxols i S’Agaró podràs escollir entre els esports d’aigua que més t’agradin: vela, catamarà, caiac, paddle-surf, lloguer d’embarcacions al Club Nàutic Port d’Aro, etc.\nVies Braves, itineraris marins\nLes Vies Braves són una xarxa pública d’itineraris marins i d’aigües obertes destinada a la pràctica d’activitats esportives, lúdiques i pedagògiques. Aquests itineraris permeten una seguretat a l’hora de gaudir de les “aigües obertes” de la nostra costa. La Via Brava de Sant Feliu de Guíxols presenta una longitud de 1,8 km i una dificultat alta. Aquest tram de Via Brava està obert entre juny i octubre. És ideal per a la pràctica de la natació en aigües obertes i el snorkelling.\nI per a competir en aigües obertes, a finals de juny, Sant Feliu de Guíxols acull 3 proves de la Marnaton, una competició inoblidable per a aficionats de la natació. Les proves tenen entre 1,5 i 12 km. de distància (la més llarga va des de Tossa de Mar fins a Sant Feliu), a més de la prova Kids per a nens.


La gent normal està d'enhorabona: Sally Rooney publicarà una nova novel·la\nBarcelona. Dimecres, 13 de gener de 2021. 18:52\nActualitzat Dimecres, 13 de gener de 2021. 18:52\nNomés té 29 anys, però ja és una de les escriptores més conegudes d'arreu del món. L'any 2017, la irlandesa Sally Rooney va publicar Conversaciones entre amigos, la seva primera novel·la, un èxit distribuït a 12 països amb el que es va endur el beneplàcit de la crítica. El que vindria pocs mesos després, però, no s'ho esperava ni la mateixa autora. Gent normal (Periscopi / Literatura Random House), el seu segon llibre, es va convertir en supervendes i, a la vegada, en un fenomen de masses, la Gran Novel·la Millennial. Tant, que l'any passat va ser adaptat en sèrie per la BBC Three i Hulu .\nAra, Rooney torna per estrenar Beautiful world, where are you (Món bonic, on ets), una novel·la que, segons ha anunciat el seu editor, Faber, es publicarà en anglès el pròxim 7 de setembre. I no per poc sorprenent deixa de ser engrescador: el leitmotiv de l'obra, tal com passa a Gent normal, és l'amor.\nEl nou llibre de Sally explica la història d'Alice i Eileen, dues amigues amb trajectòries diferents que s'enamoraran d'en Félix i en Simon respectivament. Les dues noies s'escriuen per correu electrònic i parlen sobre l'art, l'amistat, el món que els envolta i les relacions amoroses de les seves vides. "Diuen que es volen tornar a veure aviat, però què passarà quan ho facin?", resa la descripció de Faber.\nSegons el seu editor, Alex Bowler, es tracta d'un llibre "d’amistat i sexe, art, fe, poder i amor que et condueix a la vida interior d'uns personatges amb ments brillants i dolor al cor".\nTelevisió TV3 estrenarà una minisèrie sobre els joves d'Altsasu el pròxim 18 de gener Pau Cusí


Com modificar els permisos dels arxius de l'allotjament : CDmon\nPàgina d'inici de les solucions Allotjament web Permisos de fitxers i carpetes\nCom modificar els permisos dels arxius de l'allotjament impressió\nModificat el: Dj, 30 Set., 2021 at 3:48 PM\nDes del Panell de control de cdmon, en la gestió de l'allotjament, pots modificar els permisos dels arxius i directoris de la teva web. Per modificar els permisos, en la secció 'Seguretat' prem en l'opció Permisos d'arxius i carpetes.\nEn aquesta secció pots canviar els permisos (lectura, escriptura, execució) dels teus arxius i carpetes de l'allotjament. Només has d'escollir l'arxiu/carpeta i modificar els permisos mitjançant la icona de Configurar permisos, representada en forma de clau.\nSi vols modificar més d'un arxiu o directori al mateix temps, selecciona els fitxers amb el checkbox de l'esquerra i selecciona l'opció de Modificar permisos en el desplegable "Accions".\nA la següent finestra, pots modificar els permisos de lectura, escriptura o execució del propietari del fitxer, del grup corresponent a l'usuari FTP, i l'usuari públic www.\nA més, si marques l'opció Aplicar els permisos de manera recursiva, pots propagar els canvis efectuats de manera recursiva, és a dir, si el canvi de permisos es realitza a una carpeta, el canvi s'aplica, també, a tot el seu contingut i subcarpetes.


La justícia europea tomba el model 720 que obliga a declarar els béns a l’estranger – Vilar Riba\nQuè ha dit el Tribunal europeu?\nA la seva sentència del passat 27 de gener el Tribunal de Justícia de la Unió Europea (TJUE) ha posat fi a una batalla judicial iniciada contra la regulació del Model 720 que, recordem, és una declaració informativa que es presenta anualment on es declaren els béns i drets situats a l’estranger.\nEn particular, el TJUE declara contrari a la normativa comunitària els següents tres aspectes de l’esmentat model per considerar-los contraris al principi de lliure circulació de capitals:\nLa norma impugnada espanyola preveu, com a principal conseqüència de la manca de presentació del reiterat model, que els béns i drets no informats o informats incorrectament o fora de termini es poden qualificar com a guany patrimonial no justificat amb independència del període del que provinguin aquells. És a dir, a la pràctica això suposa la imprescriptibilitat d’aquestes rendes no declarades.\nIgualment, les sancions de multes proporcionals que podien arribar al 150% sobre el valor dels béns o drets no declarats o declarats de forma incorrecta o fora de termini es consideren un tracte injustificat entre residents a Espanya i residents fora d’aquest territori.\nFinalment, el Tribunal considera que la resta de multes de quantia fixa per incompliments formals és clarament desproporcionat si es compara amb altres obligacions formals en un context purament nacional.\nQuines implicacions pràctiques té la sentència?\nContinua vigent l’obligació de presentar el Model 720? Sí, doncs l’obligació formal continua plenament vigent. El que s’ha declarat contrari a la normativa europea són les conseqüències a les que hem fet esment: imprescriptibilitat de les rendes no declarades i règim sancionador per incompliments de declaració.\nQuè passa amb les sancions que s’han imposat fins el moment? Aquestes sancions han esdevingut contràries a la normativa europea, per tant, en aquests casos s’obra una via de reclamació de la devolució les mateixes davant l’Administració espanyola.\nA quins altres casos pot afectar la sentència del TJUE? Es veurien afectats, per exemple, aquells que hagi tributat com a guany patrimonial no justificat per no haver declarat o haver-ho fet fora de termini dels béns o drets situats a l’estranger. En aquests supòsits també s’obre la via de la reclamació dels imports pagats.\nPer finalitzar, recordem que el Ministeri d’Hisenda, immediatament després que es fes pública la sentència, ja va anunciar que adaptaria d’immediat la normativa espanyola al pronunciament del TJUE. Haurem d’estar molt atents en les properes setmanes per veure com queda aquesta nova adaptació que, entenem, afectarà a la prescripció de les rendes no declarades, així com en una reforma del règim sancionador del Model 720.


El PP fa l'aleta - Opinió contundent - VilaWeb\nEl PP fa l'aleta\nLes formacions polítiques han començat la cursa cap a les eleccions europees. A Catalunya la campanya tindrà matisos i elements que la faran diferent de la resta dels territoris de l'estat espanyol. El dret de decidir serà un dels temes recurrents en l'enfrontament de les forces polítiques, amb l'objectiu d'esgarrapar vots.\nEl Partit Popular ha elaborat un material imprès en què, de manera explícita, fa ús de la imatge d'un pilar de quatre per il·lustrar l'argumentació dels beneficis i les grandeses de l'unionisme.\nApropiar-se una imatge convertida en icona, i per tant recognoscible per un col·lectiu com a pròpia, no és cap novetat. Els castells han estat usats fins a l'extenuació, tothom els ha fets seus. Fins i tot hi havia una fotografia publicada en la portada d'un diari de l'època de postguerra on l'enxaneta semblava fer la salutació feixista.\nAquella fotografia podia ser interpretada com una submissió al règim franquista o com una exaltació d'aquest règim per mitjà de la construcció humana, però tot plegat era molt superficial. En canvi, ara, el cas que ens ocupa és d'una malicia extrema. Perquè, a partir de la icona castellera, hom pretén potinejar allò que és fonamental. Em refereixo als valors que sustenta la pràctica castellera, que fan que aixecar un castell --tant se val l'alçada i la complexitat-- no sigui una simple practica acrobàtica. Participar en un castell és una experiència de desafiament i de superació a partir de la voluntat col·lectiva i associativa.\nOn és el punt de malícia del Patit Popular? Al meu entendre, i en aquest cas concret, és que, amb una subtilesa intoxicadora, pretén incomodar un col·lectiu organitzat com els castellers i tornar a intentar de crispar una part de la societat catalana. Oimés si bona part de les colles castelleres tenen previst, el dia 8 de juny, de fer accions simultànies pel dret de decidir, algunes en capitals de l'estranger, per internacionalitzar el procés.\nEls valors que sustenten l'activitat castellera no en són exclusius, sinó que formen part d'allò que considerem valors universals i són presents en la majoria de pràctiques col·lectives i associatives. Per tant, qualsevol organització, partit, formació, entitat, etc. pot sentir-los seus. Però la cosa canvia molt quan vols projectar-los i els associes a una imatge o icona que pertany a uns tercers, com és el cas.\nEls castellers han decidit de fer un ús legítim dels valors que els són propis i de la seva imatge iconogràfica reconeguda mundialment per donar suport al dret de decidir, amb el qual se senten compromesos i identificats. Ben al contrari d'allò que pretén la propaganda electoral del Partit Popular, que manlleva uns valors i una imatge que no li són propis per defensar allò que precisament és als antípodes de l'opció primigènia.\nLa propaganda electoral del Partit Popular pretén manllevar uns valors i una imatge que no li són propis per defensar allò que precisament és als antípodes de l'opció primigènia.


Jugadors estrangers al Barça\nQuantes nacionalitats han format part del club?\nEl FC Barcelona té més d’un segle de vida. Imagina tot el que pot haver passat durant aquest temps i la quantitat de jugadors que han format part del club.\nDes de la seva fundació, l'any 1899, el Barça ha fitxat jugadors de pràcticament tots els racons del planeta: Àfrica, Amèrica, Àsia i Europa han aportat jugadors de gran talent que han ajudat a forjar la llegenda.\n¿Quin és el lloc més llunyà de Barcelona en el que el club ha fitxat a algun jugador? ¿Quin es el rècord de jugadors estrangers que han jugat al primer equip durant una mateixa temporada?\nDescobreix la implicació de les diferents nacionalitats al Barça al llarg de la historia a través d’aquesta infografia.\n[[BOTOVERMELL::INFOGRAFIA: JUGADORS ESTRANGERS AL BARÇA++::http://media1.fcbarcelona.com/media/asset_publics/resources/000/096/435/original/Estrangers_al_Bar_a.v1398240457.pdf::VER::::NO-TRACKING::::::]]


Té com a objectiu donar rellevància als valors humans i s’adreça a tot els alumnes del cicle d’ESO de Catalunya.\nEl Premi AMA va nàixer agermanat amb Itàlia ja que primer el va convocar l’associació Il Sorriso di Filippo conjuntament amb el Movimento Culturale Spiragli.\nDesprés que les dues entitats italianes fessin la primera edició, va ser l’associació Etcètera, amb seu a Altafulla, qui es va sumar a la iniciativa i va crear el certamen a Catalunya.\nL’any passat en la seva primera edició, en la que els treballs parlaven sobre l’amistat, va prendre part al Premi AMA quasi un centenar de treballs arribats de tota Catalunya. Enguany s’espera superar aquesta xifra i repetir l’experiència que suposa generar aprenentatge entre els més joves al voltant de temes com els valors socials.\nArticle anteriorEpocauto escalfa motors amb una concentració de vehicles clàssics a la Plaça de la Llibertat\nArticle següentEl CIMIR rep 2.000 fotografies de la Federació Catalana de Fotografia


Una Real Utopia: Any Nou Vida nova?\nCada primer d'Any, d'una forma conscient o inconscient, d'una forma més explícita o menys explicita; qui més qui menys ens proposem fer canvis per l'Any que estem iniciant: nous projectes, propòsits....\nPerò sembla que molts d'aquests desitjos no són prou autèntics, prou sincers; es diu que quan realment es desitja quelcom amb el cor, des del fons de l'ànima, aquesta es torna possible, real, però.... corregiu-me si m'equivoco els desitjos de Pau no deuen ser prou forts,ja que continuen en el dia d'avui, un tres de gener, morint innocents sense treva, tan se val de quin bàdol siguin.\nA Gaza continua la sang i la mort absurda. Hamas acaba d'advertir que "Un ombrívol destí pot estar esperant els soldats d'Israel si prenen la decisió d'irrompre a Gaza". Ningú vol tòrcer el braç en un conflicte que no portarà enlloc. Una guerra per raons antíquissimes, però que en el fons es redueix a una simple raó, la sang porta sang i no es troba ni es busca cap altra sortida, la coneguda Llei del Talió, Ull per ull, dent per dent, però tal com deia Mahatma Gandhi: Ull per ull i tot el món acabarà cec.\n(Foto: Numerosos palestins lluiten amb soldats israelís durant la manifestació realitzada pels atacs a Gaza, poble cisjordà de Hebrón- Efe / Abed al Hafiz Hashlamoun)\nPublicat per Aina a 16:07


Infants sense drets a la “vergonyosa” Europa - Diari de Terrassa\nJOAN TAMAYO SALA, advocat i activista\nEl 20 de novembre és el Dia Universal de la Infància, és un dia consagrat a la fraternitat i a la comprensió entre els nens i nenes del món.\nAquest està destinat a fomentar el benestar i els drets dels nens i nenes del món. L’any 1954, l’Assemblea General de les Nacions Unides va recomanar que es constituís a tots els països un dia universal del nen i també va suggerir als governs estatals que celebressin aquest dia. L’ONU celebra aquest dia el 20 de novembre, en commemoració a l’aprovació de la Declaració dels Drets del Nen l’any 1959 i de la Convenció sobre els Drets de l’Infant el 1989.\nLa celebració universal d’aquest dia està motivada pel desig social de donar un impuls positiu al reconeixement dels drets a la salut, a l’educació, a la protecció i a la millora de la qualitat de vida de col·lectius generalment desfavorits. Tot això, independentment del lloc del món on hagin nascut.\nL’objectiu d’aquest dia, per tant, és recordar a la ciutadania que els nens i nenes són el col·lectiu més vulnerable i que pateix més les crisis i els problemes del món.\nSense cap dubte, la infància com a col·lectiu social pot inscriure’s històricament en l’apartat de desfavorits, i la seva vulnerabilitat al llarg dels segles continua fent necessària, lamentablement, una dedicació específica ponderada i una discriminació positiva.\nSi més no, quan veiem en el nostre dia a dia, i al nostre voltant, com són vulnerats els seus drets, per exemple, en cadascun dels nombrosos desnonaments de famílies, amb fills menors, que patim, de forma “impune”. O quan les xifres oficials ens recorden que encara, a dia d’avui, hi ha al món 160 milions de nens i nenes patint l’explotació del treball infantil.\nL’any 1989 el món va prometre als nens i nenes que faríem tot el possible per protegir i promoure els seus drets a sobreviure i a prosperar, a aprendre i a créixer, per tal que es facin sentir i arribin a un gran potencial. Però, tot i els avenços generals, totalment insuficients, la situació de molts nens i nenes ha empitjorat encara molt més, davant la nostra “passivitat” més indignant.\nAquella famosa reunió de l’Assemblea General de les Nacions Unides que tenia la intenció de reafirmar els drets universals de la infància i que les polítiques de tots els estats del món integressin totes les activitats necessàries, amb la finalitat de desenvolupar el benestar de tots els nens i nenes del món, s’ha quedat, com tantes altres, en “paper mullat”.\nI així, per exemple, la vergonyant Europa , aquesta “fal·làcia” que ens han venut com a model de convivència pacífica i de maduresa democràtica, ens torna a demostrar aquests dies fins a quin punt pot arribar el seu “cinisme”. Si no n’hi havia prou, amb les reiterades crisis d’immigrants morts o ofegats intentant travessar les seves fronteres, gràcies a la “inacció” criminal dels seus governs, ara hi sumem la crisi de milers d’emigrants atrapats en el perillós purgatori de les fronteres entre Bielorússia i Polònia, la porta per la qual intenten entrar a la Unió Europea (UE) a la recerca de refugi i protecció. Una porta que s’ha tancat de cop i s’ha cobrat fins ara la vida d’almenys vuit emigrants.\nPolònia ha registrat més de 23.000 creuaments irregulars de frontera aquest any, dels quals gairebé la meitat es van produir a l’octubre. Molts dels emigrants intenten fugir a Alemanya, que va declarar haver rebut més de 6.100 refugiats a través de Polònia des de Bielorússia des de principis d’any.\nMilers de refugiats kurds, iraquians, afganesos o sirians expulsats dels seus països per la guerra i les polítiques dels seus governs caminen extenuats pels boscos d’aquests països del centre d’Europa, buscant refugi i protecció. I entre ells molts nens i nenes.\nNens i nenes, amb els seus pares, desesperats i amb cares sense expressió, com si fossin figures de cera, cridant, “ens mataran, ens mataran…”.\nEl govern “ultranacionalista” de Polònia i el seu parlament així com algun dirigent d’aquesta UE “hipòcrita” han tornat a treure el fantasma a sobre la taula de construir a la frontera amb Bielorússia un mur, a l’estil Donald Trump.\nEn lloc de prioritzar el dret a la protecció internacional dels emigrants i sobretot dels drets dels infants, que es troben abandonats a les portes de la frontera amb la Unió Europea, els governs no saben més que enviar més de 17.000 policies fronterers reforçats amb personal militar (amb gossos d’atac i tot l’equipament de combat) ja que es veu que els “humans”, com més febles, són més perillosos.\nCom es pot permetre al segle XXI aquest maltractament a éssers humans, on guàrdies els neguen l’aigua (i han de veure l’aigua de la pluja) o la llet per als nadons que estan viatjant. Dos nadons, que sapiguem, ja han mort de fred.\nA partir dels casos d’hipotèrmia i congelació que es donen, alguns refugiats han batejat aquesta frontera com el riu de la mort.\nEs viuen escenes pròpies d’una guerra, i la paradoxa és que s’està repetint en poblacions que ja havien patit aquest horror, com passa , per exemple, al poble de Narewka, on una filera de cases d’abans de la Segona Guerra Mundial està adornada amb fotografies ampliades dels residents jueus que hi vivien abans de l’Holocaust.\nI ara es repeteix el drama, quan una de les ONG que treballen en aquella zona està penjant llums verds a les cases, on els refugiats poden trobar un ajut o acolliment segur, sense por a ser lliurats a la policia. Perquè malauradament no tothom ho veu igual (la intoxicació mediàtica és cruel). La meitat de la societat nega el que està passant, creuen que tot és una gran farsa, que hi ha política al darrere. Amb els refugiats hi ha gent que diu: “Per què se’n van anar de casa? I per què es van emportar els seus fills?”.\nAra, això sí, mentre al centre d’aquesta “indigna” Europa , durant els pròxims dies, es passejaran vehicles militars i de la policia, traslladant emigrants i molts infants per deportar-los als salons d’or del poder polític, es commemorà el 20-N, el Dia Mundial dels Infants.\nA Terrassa necessitem un model de cures\nTerrassa, democràcia sense valors


El Camí del Cid tindrà nova web, senyalitzarà 200 km de BTT, instal·larà 2.600 senyals i editarà 30.000 futllets | DiaDia\nInici Turisme, cultura i festes Coses que fer El Camí del Cid tindrà nova web, senyalitzarà 200 km de BTT,...\nEl Camí del Cid tindrà nova web, senyalitzarà 200 km de BTT, instal·larà 2.600 senyals i editarà 30.000 futllets\nLa Diputació Provincial de Saragossa ha acollit la celebració del Consell Rector del Consorci Camí del Cid que ha donat llum verda a les actuacions que es duran a terme el proper exercici. Giraran al voltant de la posada en marxa de la nova web, la creació de continguts especialitzats i la promoció de l’itinerari. A la reunió, la Diputació de Guadalajara ha traspassat la presidència de l’entitat a la de Saragossa, vuit anys després del seu primer mandat\nLa Diputació Provincial de Saragossa ha acollit avui la celebració del Consell Rector del Consorci Camí del Cid al qual han assistit els representants de les diputacions que integren l’entitat. En el transcurs de la trobada la presidenta de la Diputació de Guadalajara, Ana Guarinos ha traspassat la presidència del Consorci a Luis Mª Beamonte, president provincial de Saragossa, vuit anys després del seu primer mandat. Guarinos ha volgut fer un balanç del període de la presidència que ara deixa assegurant que el Camí del Cid posa de manifest el compromís de les províncies que l’integren “som capaços de treballar conjuntament al marge de la diversitat i de la disparitat que hi ha entre els diferents territoris i tot amb un nexe comú: la figura del Cid Campeador “. Així mateix, ha recordat que el Camí del Cid discorre per més de 2.000 quilòmetres, vuit províncies, quatre comunitats autònomes i més de 380 ajuntaments “i nosaltres continuarem treballant incansablement per aquest gran recorregut”. D’altra banda, la presidenta provincial ha destacat la importància del Camí del Cid “des d’un punt de vista turístic, econòmic, i per descomptat des del punt de vista de l’ocupació” i s’ha referit a algunes de les activitats posades en marxa durant el període en el qual estat al capdavant de la presidència. Així, ha destacat especialment la publicació de les guies senderistes de la ruta, la campanya de reforç i conservació de la senyalització de l’itinerari, la definició de les variants per BTT i altres accions de promoció com la posada en marxa del premi Ávlar Fáñez o el joc per a mòbils i tauletes presentat aquesta setmana, precisament, a la província de Guadalajara.\nPer la seva banda, el nou president del Consorci Camí del Cid i president de la Diputació de Saragossa, Luis M. Beamonte, ha parlat del Camí del Cid com una ruta “que volem convertir en un referent”. En aquest sentit, ha parlat de la importància de potenciar per totes aquelles localitats per les quals transcorre i s’ha referit especialment als punts de segellat de l’salconduit del Camí del Cid ia la Xarxa d’Allotjaments de la ruta “tenim el convenciment que a través del Camí del Cid podrem fer un bon servei a l’activitat cultural, turística i, per què no, també comercial “.\nLa celebració del Consell Rector ha tingut com a principal objecte abordar les actuacions que es realitzaran durant el proper any per a les quals s’ha aprovat un pressupost de 245.800 euros. El Consorci Camí del Cid, seguint les línies de treball desenvolupades al llarg del 2014, se centrarà en l’activació de la nova pàgina web i dotació de continguts especialitzats. D’aquesta manera, la web oferirà informació adaptada a les necessitats de cada viatger segons la manera en què decideixi recórrer l’itinerari: caminant, amb bicicleta de muntanya, amb bicicleta de carretera o en vehicle a motor. Així mateix, pretén convertir-se en un web de referència internacional i, per això, adaptarà i traduirà a tercers idiomes els seus continguts. En aquest sentit, convé destacar que incorporarà entre 2.300 i 3.000 fitxes georeferenciades de poblacions, fites cidianos i recursos turístics i prop de 2.500 fotografies de poblacions i recursos. Paral·lelament, llançarà un nou web app enfocada exclusivament al viatger a través de la qual podrà obtenir’en ruta’ informació de gran utilitat.\nD’altra banda, i amb l’objectiu de seguir incidint en l’especialització del recorregut, al llarg de l’any es crearan noves guies de viatge del Camí del Cid. Així es publicaran les topoguies digitals de les set rutes senderistes, de les set rutes BTT, de les nou cicloturistes i, per primera vegada, s’han d’elaborar 11 guies digitals de copilot per a vehicles de motor. Totes aquestes publicacions acompanyades dels seus corresponents mapes i tracks.\nUn altre dels assumptes abordats durant la celebració del Consell Rector ha estat relacionat amb la senyalització de l’itinerari, una prioritat que queda reflectida en el Pla d’Actuacions a través de la posada en marxa de dues accions concretes. D’una banda, es senyalitzaran 200 km de les variants per BTT així com els principis i finals d’etapa de cadascuna de les rutes que integren el Camí del Cid d’acord amb els criteris de senyalització de IMBA Espanya. De l’altra, es preveu la instal·lació d’entre 2.600 i 2.700 senyals provisionals (marcat de pintura, instal·lació de plaques i vinils, col·locació d’estaques de fusta i reposició de plaques sostretes a balises) al llarg dels 1.400 quilòmetres de senders del Camí del Cid.\nEn un altre ordre de coses, i amb l’objectiu de promocionar l’itinerari’en ruta’, el Consorci Camí del Cid se servirà de la seva Xarxa de Segellat de l’Salconduit i distribuirà entre tots els punts de segellat 30.000 fullets informatius sobre el Camí del Cid. Aquesta actuació reforçarà la campanya de promoció del salconduit que, novament, es desenvoluparà el proper any.\nFinalment, al llarg de 2015 es posaran en marxa altres actuacions d’interès com el Concurs Fotogràfic del Camí del Cid que aquest any compleix la seva dotzena edició, el Premi Álvar Fáñez d’associacions que complirà la seva cinquena edició o la posada en marxa de una alternativa cicloturista per l’Anell de Gallocanta. De la mateixa manera, es continuarà treballant en la promoció de la ruta a través de les xarxes socials i del butlletí de notícies del Camí del Cid. Totes aquestes accions es veuran recolzades per una campanya promocional en mitjans especialitzats al llarg de 2015.\nAl Consell Rector han assistit els presidents de les diputacions de Saragossa, Guadajalajara, Burgos i Sòria, Luis M. Beamonte, Ana Guarinos, César Rico i Antonio Pardo, respectivament, el diputat de Turisme de València, Ernesto Sanjuán, la diputada i vicepresidenta de la Comissió de Cultura de Burgos, Felicitat Cartró, el diputat de Turisme de Guadalajara, Jesús Parra, el diputat de Cultura de Saragossa, José Manuel Larqué i el diputat de Turisme de Terol, Andrés Hernández.\nEls premis ‘Dona Coratge’ d’Albocàsser s’atorgaran el dissabte 25 de setembre


Haus Buchenwald Ramsau am Dachstein Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHaus BuchenwaldDatzenweg 7, Am Gseng, Ramsau am Dachstein, Alemanya, 83486 - Veure al mapaExcepcional9,4Basada en7comentarisHaus BuchenwaldVeure més fotos"Great rooms, includes everything that one could ask for and..."AnonymousGermanyVeure més fotosVeure totes les 26 fotosExcel·lent ubicació 9,7Veure al mapa9,7UbicacióParticularitats que li encantaranbalcó/terrassa\nSobre l'allotjamentDescripcióAl visitar Ramsau am Dachstein, vosté es sentirà com a casa a Haus Buchenwald, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Haus Buchenwald és compromet a que la seva estada sigui el més còmoda possible. Wi-Fi gratuït en totes les habitacions, aparcament de cotxes, s'admeten animals de companyia són només algunes de les comoditats que fan que Haus Buchenwald sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Amb una localització ideal i amb comoditats imbatibles, Haus Buchenwald no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantPlease note that the owners only speak German.


La plataforma Aturem la C-32 ha presentat una petició al Tribunal Superior de Justícia perquè s'aturin de forma cautelar les obres, al·legant que el projecte inicial ha estat modificat diverses vegades\nInstitucions, Lluites, Territori\nMoment d'una de les accions reivindicatives contra l'allargament de la C-32 /Aturem C-32\nLa plataforma Aturem la C-32 ha presentat una petició al Tribunal Superior de Justícia perquè se suspengui de forma cautelar l’allargament de l’Autopista C-32. El projecte, impulsat pel Departament de Territori i Sostenibilitat, preveu que la via, que actualment creua el Maresme de Montgat a Palafolls, s’ampliï fins arribar a Lloret de Mar passant per Blanes, a la Selva. Està previst que l'empresa encarregada d’executar l'obra sigui Abertis, per mitjà de la concessionària Invicat, que també en faria la conservació i el manteniment.\nDes d’Aturem la C-32 consideren que el traçat de la nova via comportaria un important greuge ambiental als boscos de la zona. Joan Mora, ambientòleg i membre de Pinya de Rosa –una de les associacions que formen part de la plataforma-, explica que “el tram passa per un lloc no urbanitzat que és la única zona forestal entre Blanes i Lloret en bon estat, per això defensem que hi ha alternatives com desdoblar la N-II”.\nLa plataforma demana la suspensió cautelar per evitar que comenci l’execució durant la tramitació del recurs. “Hi ha pressió d’Abertis perquè la concessió de la C-32 acaba el 2021. Invertir aquí pot ser una manera de renovar la concessió. La Generalitat diu que la inversió estarà amortitzada abans del 2021 i que per tant no s’haurà de renovar, però és fals. L’autopista s’acabaria el 2019 i en dos anys no hi ha temps d’amortitzar”, denuncia Mora.\nEl projecte es va aprovar l'any 2001, però des d'aleshores ha sofert diverses modificacions\nUna obra que ve de lluny\nPer trobar els orígens del projecte cal anar fins l’any 2001. Llavors es va aprovar l’ampliació, però no és fins el 2015 que “el conseller Santi Vila va a Lloret i presenta el projecte fet i firmat i un conveni amb Abertis que el finançarà”, explica Mora. Entre 2001 i 2015, però, el projecte es va modificar diverses vegades. És aquí on es fonamenta el recurs presentat per Aturem la C-32.\nL’estudi d’impacte ambiental que dóna viabilitat al projecte va ser aprovat l’any 2000 i era vàlid durant 5 anys. Des de la Generalitat, però, s’han anat fent ponències ambientals, la darrera de les quals el desembre 2014, per certificar i ampliar el període de vigència. Des de Territori i Sostenibilitat afirmen que són “petites variacions en el traçat que no suposen diferències substantives respecte de l’inicialment proposat i que havia servit de base per a l’avaluació d’impacte ambiental”.\nMora explica que des de la plataforma denuncien que si “agafes tots els canvis fets durant 15 anys, individualment no són rellevants, però sumats fan que el projecte sigui molt diferent”.\nTerritori i Sostenibilitat considera que els canvis són “millores mediambientals”. Entre aquestes modificacions hi hauria la de passar de l’original calçada de doble via a una de simple; mesures per millorar la revegetació dels talussos; l’ampliació del pont que creua la riera de Sant Daniel; la reforestació de les antigues vies elèctriques; la modificació del traçat de la rieres de Sant Simó i Sant Daniel o la construcció d’un viaducte de 126 metres de llarg en substitució del túnel que hi havia previst.\n“Tots aquests canvis són per reduir gairebé a la meitat el pressupost inicial de 100 milions d’euros”, exposa Mora, ja que segons Territori i Sostenibilitat l’actual pressupost és de 59 milions. El portaveu d’Aturem la C-32 es mostra especialment preocupat per l’afectació de la construcció del viaducte “que tindria més impacte sobre la muntanya que no un túnel, en què no toques la coberta vegetal. El fals túnel és més econòmic, però més agressiu ambientalment”.\nL'allargament de la C-32 fragmentarà els espais naturals entre Blanes i Lloret i impedirà el pas de la fauna\nMés enllà de les modificacions del projecte, des de la plataforma denuncien l’impacte global que podria tenir la construcció del traçat. L’ambientòloga i membre d’Aturem la C-32, Xènia Illas, explica que suposaria “un impacte paisatgístic descomunal, fragmentant la part nord de Blanes i Lloret”.\nEl traçat previst passa pels espais naturals de Sant Daniel i el Vilar de Blanes i els Àngels de Lloret de Mar. Tot i que aquests no tenen una protecció específica, Illas explica la seva importància com a connectors naturals amb el Paratge Natural d’Interès Nacional de Pinya de Rosa (Blanes): “els boscos fan que no quedi aïllat, l’autopista tallaria els passos de fauna i acabaria creant endogàmies que afectarien la biodiversitat”.


Amnistia Internacional Catalunya alerta dels "riscos per a les persones" de les Taser | Ràdio Sabadell\nAmnistia Internacional Catalunya alerta dels "riscos per a les persones" de les…\nAgent dels Mossos d'Esquadra amb una Taser | Europa Press\n05.12.2019 11:28 Núria García\nAmnistia Internacional Catalunya alerta dels "riscos per a les persones" de les Taser\nAmnistia Internacional Catalunya ha avisat dels "riscos per a les persones" que poden comportar les descàrregues elèctriques de les pistoles Taser que incorporarà la Policia Municipal de Sabadell. La coordinadora de la delegació catalana de l'ONG, Adriana Ribas, ha afirmat en una entrevista a El Cafè de la Ràdio d'aquesta emissora que, si se'n fa un mal ús sobre persones "sensibles", aquests dispositius "poden causar seriosos danys". Ribas ha recordat que les pistoles elèctriques poden ser especialment lesives en dones embarassades, menors, persones amb malalties mentals o sota els efectes de l'alcohol i les drogues.\nLa coordinadora d'Amnistia Internacional Catalunya també s'ha mostrat preocupada perquè "s'està situant la Taser entre la porra i la pistola de foc i això no és real" i ha afegit que s'està fent bo "un discurs que normalitza les descàrregues elèctriques sobre les persones". Per tot plegat, Adriana Ribas ha dit que l'organització es mantindrà vigilant sobre els criteris d'utilització de les Taser perquè sempre se situin dins dels paràmetres de la "proporcionalitat".\nEl Ple municipal va donar llum verd aquest dimarts a la compra de tres o quatre pistoles elèctriques que només podran ser utilitzades pels caps de torn, que rebran una formació específica.\nEls policies, satisfets\nL'adquisició dels dispositius, amb un cost estimat d'entre 6.000 i 8.000 euros, ve avalat per un informe de l'intendent major de la Policia Municipal que en defensa la utilitzat com a mètode de dissuasió. Precisament, el president de la secció sindical a l'Ajuntament de Sabadell del Sindicat de Policies Locals i Mossos d'Esquadra, Xavier Bartrolí, ha celebrat la decisió del plenari, tot i que creu que el nombre de pistoles elèctriques que es compraran és insuficient. En declaracions al programa Connectats, Bartrolí ha defensat que hi hagi una Taser a cada districte, així com que les descàrregues que proporcionen aquestes pistoles són no provoquen danys greus: "Perquè sigui lesiu cal superar els 50 mil·liampers i perquè sigui mortal els 75, però s'estan aplicant dosis amb una intensitat molt petita d'entre 2,01 i 3,6 mil·liampers. Per tant, no hi ha cap problema".


Els veïns discriminats pel túnel del Cadí - Regió7\nEls veïns discriminats pel túnel del Cadí\nEl nou sistema d'acreditació per a la gratuïtat deixa fora mestresses de casa, discapacitats i treballadors desplaçats\nA les comarques de la Cerdanya, l'Alt Urgell i el Berguedà, hi ha indignació amb el Govern de la Generalitat i el Túnel del Cadí. Una indignació que de moment no se sent gaire, però que en les pròximes setmanes es farà sentir. Les noves condicions d'acreditació per obtenir l'abonament gratuït del túnel es veuen per molts veïns com arbitràries i exagerades. La norma ha volgut generalitzar la població suposant que tothom té un mateix model de vida i, tot al contrari, molts n'estan quedant fora. Fins l'últim dia del mes de març, quan acaba el termini per renovar l'abonament, les queixes circulen tan sols pels ajuntaments i els consells comarcals, però, a mesura que s'acosta la data i els afectats hagin de pagar el túnel, les protestes aniran sorgint.\nEl problema principal del sistema d'acreditació és que no considera els residents com a veïns sinó com a treballadors i/o conductors. És a dir, que el Govern i el Túnel del Cadí han establert una fórmula de validació que reconeix els veïns no per on viuen, sinó per on treballen o pel seu sistema de mobilitat. D'aquesta manera, estan quedant fora de l'abonament els veïns de les tres comarques que no tenen feina reconeguda com ara els mestres i les mestresses de casa, els que tenen la feina fora de les tres comarques, com ara molts que treballen al Ripollès o al Bages, i les persones que pels motius que sigui no tenen carnet de conduir i es fan acompanyar, com per exemple els discapacitats. Sota aquestes premisses, el nou sistema ha despertat molta indignació, i als consells comarcals de les tres comarques es repeteixen aquests dies les escenes d'incredulitat i malestar per una norma catalogada per molts veïns com a discriminatòria. Sovint també es torna masclista, perquè la tradicional mestressa de casa que no té un contracte laboral ha de dependre del marit per entrar i sortir de la comarca.\nEs negocia una solució\nEls consells i els ajuntaments han detectat les problemàtiques i les han fet arribar al departament de Territori i Sostenibilitat, i, segons han assegurat des de les administracions locals, la voluntat és de crear noves normes generalistes -mai cas per cas- que resolguin les actuals mancances. La solució, però, podria no arribar per a aquest any, de manera que els afectats haurien de pagar el túnel durant un any o, com acabarà passant, demanar la targeta de pas a algun amic o parent.\nEls consells, megagestories\nUn altre focus d'indignació vers el nou sistema està sorgint des de les plantilles dels consells comarcals. Els treballadors han assumit amb resignació la nova feina, però el malestar també és palpable entre aquest personal, perquè de sobte s'ha vist amb l'obligació d'assumir un rol de gestoria que li impedeix desenvolupar les tasques habituals.\nEntre gener, febrer i març, els consells validaran la documentació de més de 14.000 veïns, resolent dubtes, demanant els documents que falten i atenent les queixes dels que n'estan quedant fora. La perspectiva d'aquests treballadors és que, a més, a partir d'ara les renovacions s'hauran de fer cada any, de manera que d'aquí a nou mesos es tornarà a engegar les tramitacions.


Escola Sant Martí BCN – El nostre hort!\n14 juny 2017 5è (2012-2021) 2\nAl mes de febrer va començar la temporada de plantar a l’hort. El que s’anomena “Hort d’estiu”, per tal de completar cicles abans d’acabar el curs!\nPrimer de tot, vam fer una planificació de com i a quina distància és aconsellable plantar les hortalisses… El Fran ens va explicar que entre els enciams havíem de deixar entre 20-30cm i entre les cebes uns 15cm. I així ho vam fer!\nDurant el procés de creixement dels enciams i les cebes, la nostra feina ha estat, mimar-les moooolt, regant i traient amb molt de compte qualsevol herbeta que pogués menjar-se l’aliment de la nostra horta i mantenir-lo sa.\nI després de la bona feina, sempre arriba la recompensa!! Al mes de maig vam collir uns tendres i boníssims enciams, que vam aprofitar per fer unes delicioses amanides. I fa uns dies ja teníem a punt un munt de cebes!!\nHem fet un bon treball de conscienciació de la cura d’un ésser viu i un bon treball cooperatiu!! Bona feina!!!\nMireu-nos en video\nTALLERS VIP A P4 La Cristina ens explica un conte\n2 comentaris a “El nostre hort!”\nAbel 14 juny 2017 at\nM’ha agradat molt plantar en l’hort\nOriol 15 juny 2017 at\nLa ceba estava boníssima!! Felicitats per la feina feta!


Cervera s'afegeix a la iniciativa “Establiment segur contra la violència masclista" — Paeria de Cervera\nEsteu aquí: Inici › Notícies › Cervera s'afegeix a la iniciativa “Establiment segur contra la violència masclista"\nCervera s'afegeix a la iniciativa “Establiment segur contra la violència masclista"\nA través de la iniciativa es demana als establiments oberts aquests dies que posin en lloc visible un cartell amb el missatge: “Establiment segur contra la violència masclista. Si aquests dies de confinament sents que casa teva deixa de ser un espai segur per a tu o els teus fills i filles, aquí truquem per tu al 900 900 120 o al 112".\nAmb aquest missatge es vol ampliar el suport social a les dones que travessen aquestes situacions i que actualment poden estar aïllades. Una dona que s’acosta a un establiment i veu aquest cartell sap que pot comptar amb algú, que serà escoltada i podrà explicar la seva situació i que aquesta persona trucarà per ella al 900 900 120, per ser assessorada per professionals de l’advocacia, psicologia i l’atenció social, o al 112 en cas d’emergència.\nEls Mossos d’Esquadra també col·laboren en la difusió d’aquests missatges als establiments comercials. Els comerços poden descarregar-se els missatges del web dones.gencat.cat i tenen al seu abast diverses versions en català, castellà, angles i francès. A més, paral·lelament el cos de mossos d'esquadra ha creat un pla de contingència per a la seguretat de les víctimes de violència masclista, domèstica i altres víctimes vulnerables amb missatges com durant el confinament el veïnatge és imprescindible per a poder detectar possibles situacions de violència; “Si creus que algú al teu entorn pot necessitar ajuda, avisa’ns. Som al teu costat!” #confinamentsegur\nDes del Consell Comarcal de la Segarra, la iniciativa s’ha portat al territori a través del SIAD, Servei d’Informació i Atenció a les Dones, aquest servei també atén trucades de les 9 fins a les 13 h al 973 531 300, o bé, per correu electrònic siad@ccsegarra.cat.\nCervera s'ha afegit a la iniciativa i els Serveis Municipals de la Paeria han repartit els cartells als comerços que han volgut col·laborar.


Les cavalcades dels Reis d'Orient van precedides per la solemne visita d'un patge de Ses Majestats. Es tracta d'un personatge màgic que, batejat amb noms diversos, acompleix la funció de preparar els ànims a la quitxalla, anunciar la pròxima arribada dels Reis a la vila i recollir les cartes que els nens i nenes els porten -amb la llista de regals i joguines que desitgen- per tal d'entregar-les a Melcior, Gaspar i Baltasar.\nEl Mag Maginet, patge i emissari dels Tres Reis d’Orient a Cornellà de Llobregat instal·len cada any un campament oriental amb l'objectiu de recollir les cartes dels nens i nenes i de donar pistes de com serà la sempre enigmàtica arribada de Ses Majestats a la ciutat.\nEl patge Hassuan a Sant Vicenç de Castellet (el Bages) - després de Nadal els nens i nenes de tot Sant Vicenç de Castellet van a rebre un personatge molt especial. Aquesta personatge és el Patge Hassuan que és l'encarregat de recollir totes les cartes de tota la mainada del poble per veure que els hi poden portar la nit de Reis i per comprovar que es vagin comportant bé durant tot l'any.\nEl patge Faruk a Igualada (l'Anoia) - emissari de Ses Majestats els Reis d'Orient a Igualada i que emet missatges radiofònics destinats a la mainada.\nEl Patge Faruk a Callús (el Bages) - arriba d'Orient i és rebut per molts nens i nenes. Al Casal, recull les cartes que li porten.\nArribada del patge Faruk a La Pobla de Claramunt Telèfon: 93.808.60.75\nEl patge Xiu-Xiu a Terrassa (el Vallès Occidental) - web oficial el patge Hassim Jezzabel, Xiu-Xiu per als amics infants, l'enviat especial de S.M. els Reis de l'Orient a la ciutat de Terrassa per recollir les cartes dels infants.\nEl Patge Hassan de Cercs (el Berguedà)\nEl Camarlenc dels Reis a Lleida (el Segrià) - el Camarlenc de Ses Majestats els Reis d'Orient recull les cartes que els infants de Lleida adrecen als reis des del dia 2 al 4 de gener.\nEl Patge Gregori - és el patge amb més poder dels Tres Reis d'Orient i és tradicional a Barcelona, Granollers, Canet de Mar i Mollerussa, entre d'altres indrets. Té uns ulls i unes orelles que ho veuen i ho senten tot a molts quilòmetres de distància. Ell sabrà si s'ha fet bondat o no, i ho explicarà als Reis perquè actuïn en conseqüència a l'hora de repartir regals o carbó.\nL'Eliseu, carter reial a Vilanova i la Geltrú (el Garraf) - l’emissari de Ses Majestats els Reis de l’Orient recull les cartes pels Reis d'Orient a a la carpa reial situada a la plaça de la Vila de Vilanova i la Geltrú.\nArribada del Carter Reial a Manlleu (Osona) - enviat per SSMM els Reis del l’Orient, arriba el 28 de desembre i recull les cartes dels nens i nenes.\nEl Patge Raimon a Vilafranca del Penedès (el Garraf) - arriba el dia 26 de desembre i recull, barri per barri, cada dia en un barri diferents, les cartes dels nens i nenes de Vilafranca.\nPatge Xiu-Xiu a Matadepera (el Vallès Occidental) - es diu així perquè la seva feina consisteix en xiuxiuejar a les orelles dels Reis, el comportament dels infants. Comença a fer la seva feina des de l’endemà del dia de Sant Esteve i volta per tot arreu vigilant als nens.


Admet davant el jutge que tenia mil vídeos de violacions a nens i no trepitjarà la presó - Diari de Girona\nAdmet davant el jutge que tenia mil vídeos de violacions a nens i no trepitjarà la presó\nLi suspenen una pena de dos anys de presó per un curset d'educació sexual\nana lucas | murcia 30.01.2018 | 07:15\nL´acusat sortint del Palau de Justícia La Opinión de Murcia\nEncara que Manuel R. R. admetia aquest dilluns davant un jutge de Múrcia que tenia i difonia per Internet vídeos de pornografia infantil, amb imatges explícites de violacions a menors, no trepitjarà la presó. Això passa perquè l'acord al que la seva defensa arribava amb la Fiscalia, que, al principi, demanava set anys de presó per a aquest home. Al final, com que va haver-hi conformitat, ni tan sols es va celebrar judici.\nA l'inici de la vista, la fiscal prenia la paraula per explicar que modificava la seva petició de pena per al processat per un delicte de possessió i distribució de pornografia infantil. La defensa de l'home es mostrava conforme amb l'al·legació del fiscal, que passava a demanar dos anys entre reixes per a Manuel R. R. en comptes dels set inicials.\nL'acusat es va aixecar i es va limitar a contestar al jutge amb monosíl·labs. Sí es confessa autor dels fets que se li imputen. Sí està conforme amb la pena que se li demana ara.\nPer aquest motiu, no es va fer el judici oral. Van entrar a la sala dos agents, que havien estat citats com a testimonis. No va fer falta que declaressin. El magistrat president els va donar les gràcies i van marxar\nAixí mateix, defensa i Fiscalia es van mostrar d'acord en què la pena de presó fos suspesa. D'acord amb el criteri del Ministeri Públic, "s'entén que és més beneficiós que se li imposi l'obligació de participar en un programa d'educació sexual".\nA més, el condemnat no podrà treballar amb menors durant un temps de dos anys.\n"No és una mala persona, és una persona que s'ha equivocat. La possessió és la típica d'aquesta persona que consumeix aquesta pornografia infantil", va apuntar a la sortida Alejandro Martínez Pérez, advocat de Manuel.\nEl condemnat va sortir lliure per la porta del Palau de Justícia de Múrcia, cobrint el seu rostre amb un passamuntanyes.